Randang maco

Randang maco adolah hidangan tradisional Minangkabau babahan maco nan dibuek jo caro marandang. Sasuai namonyo, bahan utamo nan digunoan adolah maco, sajinih ikan asin. Randang iko punyo raso gurih. Randang maco dikenal di masyarakaik Kabupaten Limo Puluah Kota.https://www.liputan6.com/lifestyle/read/2410237/11-ragam-rendang-yang-patut-diketahui

Bahan maco digunoan untuak randang dek alasan ekonomis. Bagi masarakaik manangah ka bawah, randang jo bahan dagiang marupoan hidangan nan maha. Untuak dapek manikmati masakan rendang tapi jo harago nan tajangkau, mako digunoanlah maco sabagai pangganti dagiang.

Dalam marandang maco, maco baru dimasuakan sasudah bumbu randang kental jo pakek. Kok maco dimasuakan basamo jo bumbu-bumbu randang pado awal proses masak, maco akan caia. Kok lah caia, bantuak maco akan sulik dibedoan jo langkueh atau cengkeh.https://travel.kompas.com/read/2016/07/26/071500927/ini-7-jenis-rendang-selain-daging-sapi?page=all

 Rujuakan 
Kategori:Masakan Minang
Kategori:Makanan
Kategori:Makanan Sumatera Barat
Kategori:Masakan Sumatera Barat
Kategori:Makanan Minangkabau